VEGA og Live Nation præsenterer

**The Gaslight Anthem-frontmanden vækker VEGA***Den 24. april kan du opleve den tidligere frontmand i det anmelderroste rockband The Gaslight Anthem, når Brian Fallon sender Lille VEGA på en lækker, musikalsk rockrejse.*

Sidste år udgav den amerikanske sangskriver, Brian Fallon, sit andet studiealbum, *Sleepwalkers*, der er indspillet i New Orleans sammen med produceren Ted Hutt – manden bag The Gaslight Anthems gennembrudsalbum *59 Sound.*

Temaerne på *Sleepwalkers* centrerer sig om ulykkelig kærlighed, dødelighed og drømme, der bliver indspundet i et organisk lydbillede, som favner bredt i sit musikalske udtryk. Fallon sender på *Sleepwalker*s smukke referencer afsted til Motown, 70'er rocken og folkscenen samt navne som Beatles og Elvis Costello.

Fallon startede sin karriere som guitarist og sangskriver i det anmelderroste rockband The Gaslight Anthem. Han har siden slået sine folder i succesfulde projekter som The Horrible Crowes og Molly and the Zombies.

Han udgav sit første soloalbum, *Painkillers*, i 2016, hvor han hentede inspiration i folk-universet. Albummet modtog et hav af roser og stående ovationer fra anmeldere verden over. Magasinet Mojo skrev bl.a.:

*“Painkillers suggests Fallon really was holding his best songs back,” and Kerrang! declaring it “a straight-up fantastic return to Brian’s rock ‘n’ roll roots.”*

I øjeblikket arbejder Fallon intensivt på sit næste album, der forventes at udkomme i 2020, så publikum kan forvente nye sprøde toner fra den eminente sangskriver, når han rammer VEGA til foråret.

**Fakta om koncerten:**

Brian Fallon & The Howling Weather (US)

Fredag d. 24. april kl. 21.00

Lille VEGA, Enghavevej 40, 1674 København V

Billetpris: 250 kr. + gebyr

Billetsalget starter mandag den 30. september kl. 9.00 via vega.dk, livenation.dk og Ticketmaster.